wickkiey/tamil-wikipedia-markdown huggingface dataset:
# செவிலி

செவிலி என்பவள் வளர்ப்புத் தாய். தமிழ் இலக்கணங்களும், இலக்கியங்களும் பெண்மகளை வளர்த்தவளை மட்டுமே செவிலி எனக் காட்டுகின்றன. ஆண்மகனுக்கு பாங்கன், இளையர் என்னும் ஆண்மக்கள் மட்டுமே துணையிருப்பர். எனவே செவிலி என்னும் பெண்மகள் தலைவிக்குத் துணையிருப்பவளாகக் காட்டப்படுகிறாள்.  
- செவிலி தன் மகளைத் தன் வளர்ப்பு மகளுக்குத் தோழியாக இருக்கச் செய்வாள்.
அகத்திணை மாந்தர்களில் ஒருவரான இவரது பங்கைத் தொல்காப்பியம் தொகுத்தும், விரித்தும் காட்டுகிறது.  
## காதல் வாழ்க்கையில்
செவிலி தலைவியிடம் உரையாடும் இடங்கள் 13 எனச் சுட்டிக்காட்டி பிறவும் உண்டு எனத் தொல்காப்பியம் கூறுகிறது.  
1. தலைவியின் காதல் ஒழுக்கத்தை ஊர் தூற்றும்போது
1. (பெதும்பைப் பருவத்து முலை புணர்ச்சிக்குப் பின் பருமனாகும்) இந்த மாற்றத்தைத் தலைவியிடம் காணும்போது
1. காதலனுடன் காணும்போது
1. ஊர் காதலைக் கட்டி விடும்போது
1. வேலன் கழங்கை உருட்டிக் குறி சொல்லும்போது
1. வெறியாட முடிவெடுக்கும்போது
1. வெறியாட்டு மடத்தனம் என்னும்போது
1. காதலி, காதலனை எண்ணிக் கனவில் அரற்றும்போது முதலில் தோழியை வினவுவாள்.
1. மகளின் காதலைக் கூறி நற்றாய், தந்தை ஆகிய தெய்வங்களை வாழ்த்தும்போது
1. காதலி, காதலனுடன் சென்றதை அறியும்போது
1. ஓடிப்போன காதலர்கள் திருமணம் செய்துகொள்ளாமல் வாழும்போது
1. தலைவன் குடிக்கும், தலைவி குடிக்கும் ஒப்புமை காணும்போது
1. தலைவன் தலைவியரின் குண ஒற்றுமையை ஆராயும்போது
செவிலி தலைவியிடமும், அவளது தோழியிடமும் உரையாடுவாள்.  

மற்றும் தலைவன் தலைவியைக் கொண்டுசென்றபோது தேடிச் சென்று வினாவுவாள்.  

## கற்பு வாழ்க்கையில்
நிகழ்ந்ததையும், நிகழ்வதையும் நிகழப்போவதையும் சொல்லி, இனிச் செய்யவேண்டிய நல்லன இவை, செய்யாதிருக்க வேண்டிய நல்லவை அல்லாதன இவை எனத் தன் வளர்ப்பு மகளுக்கு எடுத்துக் காட்டி நல்வழிப் படுத்துவாள்.  
<poem>  
செவிலி நல்வழிப் படுத்துவான.  
</poem>  
## அடிக்குறிப்புகள்

## காண்க
# அகப்பொருள் தலைவி

**அகப்பொருள் மாந்தர்**களில் ஒருவராக வரும் தலைவியைத் தலைமகள், கிழத்தி, கிழவோள் மனையோள் என்றெல்லாம் குறிப்பிடுவர். இவள் காதல் வாழ்க்கையில் காதலியாகவும், மனைவியாகவும் வெளிப்படுவாள்.  
- அவனுக்கு அவள், அவளுக்கு அவன் என உரிமை உண்டாவதைக் கிழவன், கிழத்தி என்னும் சொற்களால் குறிப்பிடுவர். (கிழமை = உரிமை)
உடலுறவு உரிமை வாழ்க்கையில் இவளுக்கு உள்ள பங்கைத் தொல்காப்பியம் தொகுத்தும் விரித்தும் காட்டுகிறது. இவற்றால் தமிழரின் வாழ்க்கைப் பாங்கை உணரமுடியும்.  
## காதல் வாழ்க்கையில்
காதல் வாழ்க்கையில் தலைவியின் பங்கும், உரையாடல்களும் நிகழும் சூழல்கள் இப்பகுதியில் தொகுத்துக் காட்டப்படுகின்றன.  
:தலைவன் வருகையில் பகற்குறியும், இரவுக்குறியும் பிழைபட்டபோது  
:அவன் வாராதபோது அவளுக்குப் பொழுது போகாமை  
:குறியிடத்தைப் பார்க்கும்போதெல்லாம்  
:திடீரென அவன் வீட்டுக்கே வந்துவிட்டால் அவனுக்கு உதவுதல்  
:பெருந்தடைகளைக் கடந்து அவன் வரும்போது  
:அவள் கூடிய பின்னர் நாணத்தொடு அவனை அனுப்பும்போது  
:திருமணத்துக்குப் பின் உறவு என்று தோழி தடுக்கும்போது  
:பெற்றோர் திருமணத்துக்கு உடன்பட்டபோதும், மறுத்தபோதும்  
தலைவியின் கூற்று நிகழும்.  

## கற்பு வாழ்க்கையில்
கற்புக் காலத்தில் தலைவியின் பங்கும், உரையாடுதலும் பற்றித் தொகுத்துரைக்கப்படும் செய்திகள்:  
:உரிமை தந்த தலைவனின் அன்பைப் பாராட்டுதல்  
:தலைவன் பிரிந்த காலத்தில் நோதல்  
:குளத்தில் பிற மகளிருடன் நீராடியவனிடம் ஊடல்  
:ஈன்றணிமைக் காலத்தில் தலைவன் புதியவளை நாடித் திரும்பியபோது ஊடல்  
:கெஞ்சும் தலைவனை அவளிடம் கெஞ்சு எனல்  
:அவளிடம் செல் எனத் திட்டுதல்  
:காமக்கிழத்தி தன் மகனைத் தழுவி விளையாடும்போது மகனைத் திட்டுதல்.  
:இந்த விளையாட்டுக் கண்டுகொள்ளாமல் செல்லல்  
:தந்தையை ஒப்பர் மகன் என்று குழந்தையைப் பழித்தல்.  
:அவன் விலகியிருந்த கொடுமையை எண்ணித் தானும் தற்காலிகமாக விலகி நிற்றல்.  
:தன் காலடியில் வணங்கிய தலைவனை அந்தப் பெண்கள் இதனைக் காணவேண்டும் எனல்.  
:அணி செய்வித்த தன் மகனை அவனது பரத்தை தூக்கும்போது நோதல்  
:பரத்தை சூள் உரைத்ததைப் பற்றிக் கடிதல்  
:தோழி தலைவன் பக்கம் பேசும்போது எதிர்த்துப் பேசுதல்.  
இப்படித் தலைவி காய்ந்தும் (சினந்தும்), உவந்தும் (மகிழ்ந்தும்), பிரிந்தும் (ஊடியும்), பெட்டும் (விரும்பியும்) பேசுவாள்.  

## அடிக்குறிப்புகள்

## காண்க
# இந்திய சுதந்திர லீக்

**இந்திய விடுதலை கூட்டமைப்பு ** அல்லது **இந்திய சுதந்திர லீக்** (*Indian Independence League*, சுருக்கமாக **IIL**) 1920களிலிருந்து 1940கள் வரை இயங்கிய ஓர் அரசியல் இயக்கமாகும். இந்தியாவிற்கு வெளியே வாழ்ந்திருந்த மக்களை ஒருங்கிணைத்து இந்தியாவிலிருந்து பிரித்தானிய ஆட்சியை நீக்குவதற்காக இந்த இயக்கம் 1928ஆம் ஆண்டில் உருவானது. இந்த அமைப்பில் தென்கிழக்காசியாவின் பல்வேறு பகுதிகளில் வசித்த இந்திய குடியேறிகள், நாடு கடத்தப்பட்ட இந்திய தேசியவாதிகள் பங்கேற்றனர். இரண்டாம் உலகப் போரின் போது மலாயாவை கைப்பற்றியிருந்த சப்பானியர்கள் அங்கிருந்த இந்தியர்களை இந்தக் கூட்டமைப்பில் சேர்ந்திட ஊக்குவித்தனர்.  

முதன்மையாக இந்திய தேசியத்தை வளர்த்திடவும் இந்திய விடுதலை இயக்கத்திற்கு சப்பானியர்களின் ஆதரவைப் பெற்றிடவும் உருவாக்கப்பட்ட இந்தக் கூட்டமைப்பு மோகன் சிங்கின் தலைமையிலமைந்த முதல் இந்திய தேசியப் படையுடன் செயலாற்றி பின்னர் நடத்திச் செல்லவும் நேரிட்டது. சுபாஷ் சந்திர போஸ் தென்கிழக்காசியா வந்து இந்தியத் தேசியப் படையை மீள்வித்த பிறகு கூட்டமைப்பு அவரது தலைமையில் இயங்கியது. நாடு கடந்த இந்திய அரசு உருவானநிலையில் இந்தக் கூட்டமைப்புக் கலைக்கப்பட்டது.
# சுவராஜ்


**சுவராச்சு ** (*Swaraj*) என்ற இந்தி மொழிச் சொல் பொதுவாக *தன்னாட்சி*யைக் குறித்த போதும் மகாத்மா காந்தி இதனை *உள்ளாட்சி* என்ற பொருளில் பயன்படுத்தினார். காந்தியின் கருத்தாக்கத்தின்படி புதிய இந்திய அரசு படிநிலையில் அமைந்த அரசாக இல்லாது தனிநபர் மற்றும் சமூகக் கட்டமைப்புகளின் தன்னாட்சி மூலம் ஆளப்படுவதை விரும்பினார். அரசியல் அதிகாரம் மையப்படுத்தப்படாது அதிகாரப் பரவல் இதன் முதன்மை குவியமாக இருந்தது. இந்தக் காந்தியின் கருத்தாக்கம் பிரித்தானிய அரசியல் மற்றும் சமூக அமைப்புகளுக்கு எதிராக இருந்தமையால் பிரித்தானியரால் நிறுவப்பட்ட அரசியல், பொருளியல், நிர்வாக, சட்ட, இராணுவ மற்றும் கல்வி அமைப்புகளை கைவிடக் கூறினார்.  

காந்தியின் இக்கருத்தாக்கம் முழுமையாக இந்தியாவில் பின்பற்றப்படாவிடினும் இதற்காக அவர் நிறுவிய தன்னார்வலர் அமைப்புகள் இந்தக் கொள்கையை முன்னெடுத்துச் சென்றன. நிலச் சீர்திருத்தச் சட்டங்கள் வரும் முன்பே இக்கொள்கையின்படி அமைந்த வினோபா பாவேயின் நிலக்கொடை இயக்கம் தனிநபர்களால் தாமாகவே தமது கூடுதல் விளைநிலத்தை வறியவர்களுக்குப் பகிர்ந்தளிக்க முன்னோடியாக விளங்கியது. சுவராச்சின் தாக்கத்தால் நிலச்சுவான்தார் முறையும் முடிவுக்கு வந்தது.
# குடும்பத் தலைவி

பொதுவாகத் தலைமை தாங்கும் ஆண்மகனைத் தலைவன் என்றும் பெண்மகளைத் தலைவி என்றும் கூறுகிறோம்.  

கும்பத்தில் தலைவன் உயிருடன் இல்லாதபோது குடும்பத்துக்குத் தலைமைப் பொறுப்பினை ஏற்று நடத்தும் தலைவியாகிய பெண்மகளைக் குடும்பத் தலைவி என்பது வழக்கம். இது உலகெங்கும் பின்பற்றப்படும் வழக்கம். பண்டைய உலகில் வெளியிடங்களுக்குச் சென்று வரும் ஆண்மகன் பலரும் அறிந்த ஒருவனாக விளங்கினான். பெண்மகள் அவ்வாறு ஊரறிந்த ஒருத்தியாக இல்லை. எனவே குடும்பத் தலைவனுக்கே முதன்மை இடம் தரப்பட்டது.  

இந்தக் குடும்பத் தலைவியின் பெயர் பதிவில் இருக்கும்.  

அகத்திணையில் தலைவியாக வரும் பெண்ணின் பெயர் இலக்கியங்களில் யாண்டும் கூறப்படுவதில்லை.  
## காண்க
- தலைவி, அகத்திணை
- மகளிர் தலைவி
# மகளிர் தலைவி

தலைமை தாங்கும் ஆண்மகனைத் தலைவன் என்றும் பெண்மகளைத் தலைவி என்றும் கூறுகிறோம்.  

சமூகத்திலும், விளையாட்டு பொன்ற அமைப்புகளிலும் மகளிர் அணி அமையும்போதும், கூட்டமாகச் செயல்படும்போதும் தலைமை தாங்குவதற்காகத் தலைவி ஒருத்தி அவ்வப்போது உருவாக்கப்படுகிறாள். இது புறத்தார்க்குத் தோற்றமளிக்கும் செயல்பாடு ஆகையால் இந்தத் தலைவியின் இயற்பெயர் பதிவில் இடம் பெறும்.  

அகத்திணை மாந்தர்களில் ஒருவரான தலைவியின் இயற்பெயர் பதிவில் இடம்பெறுவதில்லை.  
## காண்க
- குடும்பத் தலைவி
- அகத்திணைத் தலைவி
# பெரியகுளம் கல்வி மாவட்டம்

**பெரியகுளம் கல்வி மாவட்டம்** என்பது தேனி முதன்மைக் கல்வி மாவட்டத்தில் உள்ள இரு கல்வி மாவட்டங்களில் ஒன்றாகும். தேனி மாவட்டத்தின் பெரியகுளம் வருவாய்க் கோட்டத்தின் கீழுள்ள பெரியகுளம், ஆண்டிபட்டி மற்றும் தேனி வட்டங்களிலுள்ள அனைத்து உயர்நிலை மற்றும் மேல்நிலைப் பள்ளிகளும் இக்கல்வி மாவட்டத்தின் எல்லைகளுக்குட்பட்டதாக இருந்து வந்தன.  

2018 ஆம் ஆண்டு ஜூன் 1 முதல் முன்பிருந்த இரண்டு கல்வி மாவட்டங்களுடன் தேனி கல்வி மாவட்டம் புதிதாகத் தொடங்கப்பட்டதால், இக்கல்வி மாவட்டத்திலிருந்த தேனி வட்டாரம், மயிலாடும்பாறை வட்டாரம் ஆகியவை தேனி கல்வி மாவட்டத்தில் இணைக்கப்பட்டது. தற்போது பெரியகுளம் வட்டாரம், ஆண்டிபட்டி வட்டாரங்களிலுள்ள அனைத்து உயர்நிலை மற்றும் மேல்நிலைப் பள்ளிகளும் இக்கல்வி மாவட்டத்தின் எல்லைகளாக மாற்றம் பெற்றன.  

இக்கல்வி மாவட்டத்திற்கு மாவட்டக் கல்வி அதிகாரி தலைமை அதிகாரியாக இருக்கிறார்.
# உத்தமபாளையம் கல்வி மாவட்டம்

**உத்தமபாளையம் கல்வி மாவட்டம்** என்பது தேனி முதன்மைக் கல்வி மாவட்டத்தில் உள்ள இரு கல்வி மாவட்டங்களில் ஒன்றாகும். தேனி மாவட்டத்தின் உத்தமபாளையம் வருவாய்க் கோட்டத்தின் கீழுள்ள உத்தமபாளையம் மற்றும் போடிநாயக்கனூர் வட்டங்களிலுள்ள அனைத்து உயர்நிலை மற்றும் மேல்நிலைப் பள்ளிகளும் இக்கல்வி மாவட்டத்தின் எல்லைகளுக்குட்பட்டதாக இருந்தன.  

2018 ஆம் ஆண்டு ஜூன் 1 முதல் முன்பிருந்த இரண்டு கல்வி மாவட்டங்களுடன் தேனி கல்வி மாவட்டம் புதிதாகத் தொடங்கப்பட்டதால், இக்கல்வி மாவட்டத்திலிருந்த போடி வட்டாரம் தேனி கல்வி மாவட்டத்தில் இணைக்கப்பட்டது. தற்போது கம்பம் வட்டாரம், உத்தமபாளையம் மற்றும் சின்னமனூர் வட்டாரங்களிலுள்ள அனைத்து உயர்நிலை மற்றும் மேல்நிலைப் பள்ளிகளும் இக்கல்வி மாவட்டத்தின் எல்லைகளாக மாற்றம் பெற்றன.  

இக்கல்வி மாவட்டத்திற்கு மாவட்டக் கல்வி அதிகாரி தலைமை அதிகாரியாக இருக்கிறார்.
# மாவட்டத் தொடக்கக் கல்வி அதிகாரி


**மாவட்டத் தொடக்கக் கல்வி அதிகாரி** என்பவர் தமிழ்நாட்டில் ஒவ்வொரு மாவட்டத்திலும் உள்ள தொடக்கப்பள்ளிகள் மற்றும் நடுநிலைப்பள்ளிகளுக்கான தலைமை அதிகாரியாவார். இவர் உதவித் தொடக்கக் கல்வி அதிகாரிகள் துணையுடன் அரசு மற்றும் அரசு உதவி பெறும் தொடக்கப் பள்ளிகள் மற்றும் நடுநிலைப் பள்ளிகளின் நிருவாகங்களைக் கண்காணிப்பு செய்து பள்ளிக் கல்வி மேம்பாட்டிற்கான பணிகளை மேற்கொளகிறார். இந்த மாவட்டத் தொடக்கக் கல்வி அதிகாரி பணியிடம் மாவட்டக் கல்வி அதிகாரி நிலையிலானது.
# இந்து தேசியம்



**இந்து தேசியம் ** (Hindu nationalism) எனப்படுவது இந்தியாவின் வரலாற்றுவழியான ஆன்மீக, பண்பாட்டுக் கூறுகளை அடிப்படையாகக் கொண்டு வெளியிடப்படும் சமூக, அரசியல் சிந்தனைகளின் தொகுப்பாகும். "இந்து தேசியம்" என்பதை *இந்து நாட்டுவாதம்* என்பது மிக எளிய நேரடியான மொழிபெயர்ப்பென்று சிலர் கருதுகின்றனர்; இவர்கள் "இந்து அரசியல்" என்று குறிப்பிடுவதை விரும்புகின்றனர்.  

இந்திய வரலாற்றில் உள்நாட்டு கருத்துக்கள் இந்திய அரசியலுக்கு ஓர் தனி அடையாளத்தைக் கொடுத்ததுடன் குடிமைப்படுத்திய ஆட்சிக்கு எதிராக விளங்கியது. இத்தகைய தேசியவாதம் பிரித்தானிய ஆட்சியை ஆயுதங்கள் கொண்டும், அரசியல் வலியுறுத்தல் மூலமும் அகிம்சை வழிகளிலும் எதிர்த்துப் போராட உந்துதலாக இருந்தது. மேலும் இந்து தேசியம் சீர்திருத்த இயக்கங்கள் மற்றும் பொருளியல் கருத்துகளில் தாக்கம் ஏற்படுத்தியது.  

## சான்றுகோள்கள்

## உசாத்துணைகள்
- Walter K. Andersen. ‘Bharatiya Janata Party: Searching for the Hindu Nationalist Face’, In The New Politics of the Right: Neo–Populist Parties and Movements in Established Democracies, ed. Hans–Georg Betz and Stefan Immerfall (New York: St. Martin’s Press, 1998), pp.&nbsp;219–232. ( or )
- Partha Banerjee, In the Belly of the Beast: The Hindu Supremacist RSS and BJP of India (Delhi: Ajanta, 1998).
- Bhatt, Chetan, *Hindu Nationalism: Origins, Ideologies and Modern Myths*, Berg Publishers (2001), .
- 
- 
- Ainslie T. Embree, ‘The Function of the Rashtriya Swayamsevak Sangh: To Define the Hindu Nation’, in Accounting for Fundamentalisms, The Fundamentalism Project 4, ed. Martin E. Marty and R. Scott Appleby (Chicago: The University of Chicago Press, 1994), pp.&nbsp;617–652.
- 
- 
- Balbir K, Punj, "Hindu Rashtra " South Asian Journal
# பஞ்சிகாவத்தை



**பஞ்சிகாவத்தை** (*Panchikawatte*) இலங்கையின் கொழும்பில் உள்ளதோர் நகர்ப்பகுதி ஆகும். கொழும்பு 10 என்றழைக்கப்படும் வலயத்தினுள் அமைந்துள்ளது. அஞ்சல் குறியீடு 01000 ஆகும். வண்டி உதிரிப் பாகங்கள் விற்கும் கடைகள், வாகனங்களை பழுதுபார்க்கும் நிலையங்கள் இங்கு அதிக அளவில் காணப்படுகின்றன. டவர் மண்டபம் எனப்படும் கலைநிகழ்ச்சிகள் இடம்பெறும் மண்டபமும் ஆர். பிரேமதாச அரங்கம் எனப்படும் பன்னாட்டு துடுப்பாட்ட அரங்கமும் இங்கு காணப்படுகின்றன. இங்கு சிங்கள மக்களும், தமிழ் பேசும் மக்களும் அண்ணளவில் சமனாக காணப்படுகின்றனர்.
# தொல்காப்பியம் கற்பியல் செய்திகள்


கற்பு என்பது திருமணத்துக்குப் பின்னர் ஆணும் பெண்ணும் உறவு பூண்டு வாழும் வாழ்க்கை. திருமணத்துக்கு முன்னர் வாழும் வாழ்க்கையைக் களவு என்றும், திருமணத்துக்குப் பின்னர் வாழும் வாழ்க்கையைக் கற்பு என்றும் கொள்வது தமிழ்நெறி. களவையும் கற்பையும் **கைகோள்** என்பர். இத் தொடரில் கை என்பது கைப்பற்றி வாழும் ஒழுக்கத்தைக் குறிக்கும். இந்த ஒழுக்கம் பற்றிய செய்திகளைத் தொல்காப்பியம் பொருள் அதிகாரத்தில் கற்பியல் என்னும் தலைப்பில் விளக்குகிறது.  
## கற்பியல் செய்திகள்
பெண்ணைக் கொடுப்பதற்கு உரிமை உடைய மரபினர் சடங்குகளுடன் தலைவனுக்குத் தருவது கற்பு எனப்படும். தலைவனுடன் தலைவி செல்லும்போது கொடுப்பவர் இல்லாச் சடங்குடனும் கற்பு நிகழும். நான்கு வகையான குலத்தொழில் நிலைகளில் அந்தணர், அரசர், வணிகர், வேளாளர் சடங்குடன் பெண்ணைக் கொடுப்பவர் மேல் மூவரே. இந்தச் சடங்கு முறையை வேளாளரும் பின்பற்றுவது உண்டு. சடங்கைப் பெற்றோர்களும், மற்றவர்களும் கூடிச் செய்வது வழக்கம். இதில் பொய்யும் குறைபாடுகளும் தோன்றிய பின்னர் ஐயர் சடங்குகளைச் செய்துவைத்தனர்.  

தலைவன், தலைவி, தோழி, காமக்கிழத்தியர், செவிலி, அறிவர், கூத்தர், இளையர், பார்ப்பார், ஆகியோரின் பங்கும் உரையாடல்களும் இப்பகுதியில் தொகுத்தும் தனித்துச் சுட்டியும் காட்டப்படுகின்றன.  

## குறித்துச் சொல்லப்பட்டவை
- அவன்பின் சென்ற தலைவி வழியில் கண்டனவும், நேர்ந்தனவும் ஆகிய அச்சம் தரும் செய்திகளை அவனிடமும், வாயில்களிடமும் பேசமாட்டாள்.
- கற்பு, காம இன்பம் தந்து பெறுதல், பெண்பாலார்க்கு உரிய ஒழுக்க முறைமைகள், பொறையுடைமை, நிறையுடைமை, பொறுமையுடன் விருந்தினரைப் பேணுதல், சுற்றத்தாரைப் பாதுகாத்தல், போன்றவை தலைவிக்கு உரிய மாண்புகள் (சிறப்புகள்).
- தலைவனிடம் முகம் கொடுத்துப் பேசுதல் வாயில்களின் கடமை.
- அறிவர் தலைவனையும் தலைவியையும் இடித்துரைப்பர்.
- தலைவி ஊடல் தணியவில்லை என்றால் தலைவனும் ஊடுவான்.
- அப்போது தோழி தலைவனை ஆற்றுவிப்பாள்.
- தலைவனைக் கொடியன் என்னும் உரிமை தோழிக்கு உண்டு.
- அலர் களவுக் காலத்திலும், பரத்தைமை பற்றிக் கற்புக் காலத்திலும் நிகழும்.
- இதனால் காம இன்பம் சிறக்கும்.
- கிழவன் விளையாட்டிலும் இன்பம் மிகும்.
- வாயில்கள் தலைவியிடம் தலைவனைப்பற்றிக் கோள் மூட்டமாட்டார்கள். நான் என்ன செய்வேன் என்று நழுவிக்கொள்வர்.
- போர்ப்பாசறையில் பெண் அனுமதிக்கப்படுவதில்லை. 34 போர்க்காலத்தில் வேறோர் இடத்தில் பெண்ணைக் கூடுவது உண்டு.
- போர்க்காலத்தில் தலைவி நிலையைத் தலைவனிடம் பேசமாட்டார்கள். வெற்றிக்குப் பின்னர்தான் சொல்வார்கள்.

## பிரிவின் கால அளவு
- தலைவியின் பூப்பிலிருந்து 12 நாள் கரு தோன்றும் காலம். அப்போது தலைவியைத் தலைவன் பிரியமாட்டான்.
- கல்விப் பிரிவு மூன்று ஆண்டைக் கடப்பதில்லை.
- தூது, போர்ப் பிரிவு ஓர் ஆண்டுக்குள் இருக்கும்
- பிற பிரிவுகளும் ஓர் ஆண்டுக்கு உட்பட்டனவே
- ஆறு, குளம் ஆகியவற்றில் நீராடச் செல்லும் பிரிவும் உண்டு.

## இறத்தல் என்னும் துறவு
- இல்லற எல்லையைக் கடப்பதை இறத்தல் என்றும், துறத்தல் என்றும் கூறுவர். காம இன்பம் நிறைவு பெற்ற காலத்தில், மக்களுக்குப் பாதுகாவலாக இருந்துகொண்டு, அவர்களும், சுற்றத்தாரும் அறநெறியைக் கடைப்பிடிக்கச் சிறந்த வழி இன்னது எனப் பயிற்றுவித்துக்கொண்டு வாழ்வதுதான் இல்லறத் துறவு.
- இந்தத் இறந்தாரைத் திருக்குறள் குறிப்பிடுகிறது.

## அடிக்குறிப்பு
தனி எண்களாக உள்ளவை தொல்காப்பியம் கற்பியல் நூற்பா எண்ணைக் குறிக்கும்.
# நானிலம்

தமிழர் நிலத்தை நான்கு வகையாகப் பாகுபடுத்திப் பார்த்தனர். முல்லை, குறிஞ்சி, மருதம், நெய்தல் என்பன அவை. முல்லையும் குறிஞ்சியும் முறைமையில் திரிந்து பாலை என்பதோர் படிமம் கொள்வதை உணர்ந்து பாலை என்னும் நிலத்தையும் கற்பித்துக்கொண்டனர். தமிழ்நாட்டில் பாலைவனம் இல்லை. நிலத்திணையை நாம் இவ்வாறு புரிந்துகொள்ளவேண்டும்.  
;ஐந்திணை  
ஐந்திணையை அன்பொடு புணர்ந்த ஐந்திணை எனத் தொல்காப்பியம் குறிப்பிடுகிறது. தொல்காப்பியம் களவியல் 1 இது அகத்திணை வாழ்க்கையின் ஒழுக்கத்தை அடிப்படையாகக் கொண்டது.  
- இவ்வாறு 4 வகையான நிலத்தையும், 5 வகையான ஒழுக்கத்தையும் புரிந்துகொள்ள வேண்டும்.
# செங்குந்தர் பிள்ளைத்தமிழ்

**செங்குந்தர் பிள்ளைத்தமிழ்**, சிறீ ஞானப்பிரகாச முனிவரால் எழுதப்பட்ட நூலாகும். இது செங்குந்தர் இனத்தைச் சேர்ந்தவர்களைப் பற்றி எழுதப்பட்ட பிள்ளைத்தமிழ் வகை பிரபந்த நூலாகும். செங்குந்தர்களுடைய வீரம், நியாயம், தியாகம் முதலிய சிறப்புகளை இந்நூல் கூறுகிறது.  

## உள்ளடக்கம்

ஆண்பாற் பிள்ளைக்கவியாகப் பத்து பருவங்களை உடையது. வீரவாகு தேவர் உட்பட ஒன்பதின்மர், சுப்பிரமணியக் கடவுள் மரபில் வந்தவர்கள் என்னும் செய்தியைத் தெரிவிக்கின்றது. இதனை,  

என்னும் அடியால் அறியலாம். அன்றியும்,  

எனக் கூறப்படுதலால், செங்குந்த நாடு என்று ஒரு நாடு இருந்ததென்பதும், செங்குந்தர் அந்நாட்டை ஆண்டனர் என்பதும் தெரிய வருகிறது.  


- காஞ்சி சிறீ நாகலிங்க முனிவர் எழுதிய செங்குந்தர் பிரபந்தத் திரட்டு, 1926.
# வரைவின் மகளிர்


பொதுமகளிரைத் திருவள்ளுவர் ‘வரைவின் மகளிர்’ எனக் குறிப்பிடுகிறார். வரைவு என்னும் சொல் ஒருவன் ஒருத்தி என்று வரையறை செய்துகொள்ளும் (வரைந்துகொள்ளும்) திருமணத்தை உணர்த்தும். திருமணம் செய்துகொள்ளாமல் கட்டுப்பாடின்றிக் காசுக்காகத் தன் உடலின்பத்தை விற்கும் மகளிர் வரைவின் மகளிர்.  

இருமனப் பெண்டிர், பண்பில் மகளிர், பிறர் நெஞ்சில் பேணிப் புணர்பவர், புன்னலம் பாரிப்பார், பொதுப்பெண்டிர், பொதுநலத்தார், பொருள் விழையும் ஆய்தொணியார், பொருட் கொருளாளர், மாய மகளிர், வரைவிலா மாணிழையார் என்றெல்லாம் திருக்குறள் குறிப்பிடும் தொடர்கள் இவர்களது பண்பைப் புலப்படுத்துகின்றன.  

இவர்களைப் பரத்தையர் என்றும் கூறுவர். பரம் என்னும் பரம்பொருள் எல்லாருக்கும் உரியது. பரத்தன், பரதர், பரத்தை என்னும் சொற்கள் வரையறுத்துக்கொண்ட ஒழுக்கம் இல்லாதவராய் பரந்துபட்ட ஒழுக்கம் பூண்டு வாழ்பவரை உணர்த்துவன.  

இவர்களைப் பொதுமகன் பொதுமகள் என்னும் சொற்களாலும் குறிப்பிடுவர்  

## சொல் விளக்கம்
பொதுமகளிர் என்னும் சொல்லோடு தொடர்புடைய சில சொற்களின் விளக்கம்  
- பரத்தமை – பரத்தமைத் தொழில்
- பரத்தைமை – பரத்தைமைத் தொழில்
- பரத்தன் – பரந்துபட்ட ஒழுக்கம் உடையவன்
- பரத்தர் – பரந்துபட்ட ஒழுக்கமுடைய இளைஞர்கள்
- பரத்தை – பரந்துபட்ட ஒழுக்கம் உடையவள்
- கணிகையர் – காலம் கணித்த ஒழுக்கத்தால் காணம் கொடுப்போருக்கு உடலின்பத்தை விற்கும் கலையரசி
- காமக்கிழத்தி - காமம் துய்க்க உரிமையாக்கிக்கொள்ளப்பட்ட பெண்
- காமக்கிழத்தியர் – காமம் துய்க்க உரிமையாக்கிக்கொள்ளப்பட்ட மகளிர்
  - ஒத்த கிழத்தியர் – தானும் தன் மனைவியும் போன்று ஒத்த குலத்தில் தலைவன் தனக்கென உரிமையாக்கிக்கொள்ளப்பட்டவள்
  - இழிந்த கிழத்தியர் – தலைவனால் உரிமையாக்கிக் கொள்ளப்பட்ட அவனினும் தாழ்ந்த குலத்து மகள்
  - வரையப்பட்டோர் – தலைவனால் உரிமையாக்கிக் கொள்ளப்பட்ட கணிகையர் மகள்
## வாழ்வியல்
### குற்றத்துக்குத் தண்டனை
- பொதுமகளிர் குற்றம் புரிந்தால், குற்றம் புரிந்த விலைமகளின் தலையில் ஏழு செங்கல்களை ஏற்றி ஊரைச் சுற்றி அழைத்து வருதல் அக்கால வழக்கம். மதுரையில் குற்றம் சுமத்தப்படாத வரைவின் மகளிர் வாழ்ந்தனர். மன்னர்களும் தம் மனையில் ஒடுங்கிக் கிடக்கும் பெருமித வாழ்க்கையோடு வாழ்ந்தனர்.

### கலைத் தேர்ச்சி
- அவர்கள் 64 வகையான கலைகளில் தேர்ச்சி பெற்றவர்கள். மதுரையில் அவர்கள் வாழ்ந்த தெரு தனியே இருந்தது

## அடிக்குறிப்பு
# பெரண்டி கோயில்

**பெரண்டி கோயில்** *(Berendi Kovil or Berendi Temple)* என்பது இலங்கை, மேல் மாகாணத்தில், அவிசாவளை நகரிலிருந்து கிட்டத்தட்ட 3 கி.மீ. தொலைவில் தலுதுவ எனும் கிராமத்தில் இடிபாடுகளுடன் காணப்படும் 500 ஆண்டுகள் பழமையான ஒரு இந்து கோயிலாகும் இந்தக் கோயில் சீதாவக்கை அரசு நிலவிய காலத்தில், சீதாவக்கை ஆற்றின் அருகாமையில் முதலாம் இராஜசிங்கன் மன்னனால் கட்டுவிக்கப்பட்டது என "அசிரிமத் சீதாவக்க" எனும் சிங்கள நூல் கூறுகிறது. அத்துடன் இக்கோயில் இலங்கையின் தொல்லியல் ஆய்வுகளுக்கு உட்பட்ட ஒரு தொல்லியல் களமுமாக விளங்குகிறது. இலங்கையின் வரலாற்றாசிரியரும் தொல்பொருள் ஆய்வாளருமான கா. இந்திரபாலா அவர்கள் இலங்கையில் பௌத்தம் வேரூண்டியப் போதும் சிங்களவரிடம் சைவ சமயச் செல்வாக்கும் காணப்பட்டன என்றும், பதினாராம் நூற்றாண்டில் அது உச்சநிலையில் அரச அரண்மனை வரை செல்வாக்குடன் காணப்பட்டது என்றும், அதன் பின்னனியிலேயே சீதாவக்கை அரசின் மன்னனான முதலாம் இராஜசிங்கன் தனது பாரம்பரிய சமயமான பௌத்தத்தை விட்டு சைவ சமயத்தை தழுவியதுடன், ஒரு அழகிய கோயிலை கட்ட ஆடம்பித்தான் என்றும், அது கட்டுமாணப் பணி நிறைவுறாத நிலையில், பெரண்டி கோயில் எனும் பெயரில் காணப்படுகிறது என்றும் தனது ஆதி இலங்கையில் இந்துமதம் எனும் நூலில் குறிப்பிட்டுள்ளார். அத்துடன் இக்கோயில் விஜயநகரக் கட்டிடக்கலையின் பாணியைச் சேர்ந்தது என்பதையும் குறிப்பிட்டுள்ளார்.  

## வரலாறு
சீதாவக்கை அரசு எனும் அரசை மாயாதுன்னை எனும் மன்னனின் ஆட்சி நிலவிய காலத்தில், மன்னனின் மகனான முதலாம் இராஜசிங்கன் தனது தந்தையைக் கொன்று அரியணையேறினான். அதன் பாவத்தில் இருந்து விடுபடும் நோக்கில் சைவ சமயத்தை தழுவியதுடன், அரிட்டகி பெருமாள் எனும் குருக்களின் ஆலோசனைக்கிணங்க சைவக் கடவுளாகிய சிவனின் ஒரு வடிவமான வைரவர் கோயில் ஒன்றை இருந்து கி.பி. 1582இல் கட்டுவித்தான். பின்னர் சீதாவக்கை அரசு போத்துகீசரின் ஆளுகைக்கு உட்பட்ட வேளையில் இக்கோயில் பலமுறை தாக்குதலுக்கு உள்ளாகியது என்பது தொல்பொருள் ஆய்வாளர் எச். சி. பி. பெல் என்பவரின் கருத்தாகும்.  

## பெரெண்டி காரணப் பெயர்
வைரவரை சிங்களவர் "பைரவயா" அல்லது "பைரவ தெய்யா" என அழைக்கும் வழக்கு உள்ளது. என்றாலும் "பெரண்டி" என்பதற்கான சிங்கள விளக்கமோ, பெயர் காரணமோ சரியாக அறியப்படவில்லை. இருப்பினும் "பைரவயா" எனும் பெயரே காலப்போக்கில் மருவி "பெரண்டி" என திரிபடைந்திருக்கலாம் எனும் ஒரு கூற்று உள்ளது. தமிழில் கோயில் எனும் சொல் பேச்சு வழக்கில் கோவில் என்றும் அழைக்கப்படுவது வழமை; அவ்வழமைக்கு அமைவாகவே "பெர்ண்டி கோவில்" என்பதில் வரும் "கோவில்" எனும் பெயர் சிங்களவரிடமும் நிலைத்துள்ளது.  

## அமைவிடம்
கொழும்பில் இருந்து அட்டன், நுவரெலியா செல்லும் வழியில் கிட்டத்தட்ட 60 கி.மீ. தொலைவில், அவிசாவளை நகரில் இருந்து பிரிந்து தலுதுவ எனும் ஊருக்குச் செல்லும் பாதையில் 3 கி.மீ. தொலைவில் இக்கோயில் இடிபாடுகளுடன் காணப்படுகிறது.  
## சான்றுகோள்கள்

## வெளியிணைப்புகள்
- தமிழர் பாரம்பரியம்கூறும் 500 ஆண்டுகள் பழைமையான தொல்லியல் தலம்
- Berendi Kovil **படங்களுடன்**
- வீரகேசரியின் ஆய்வு **காணொளி**
# தசாங்கம்

**தசாங்கம்** என்பது மரபு வழித்தோன்றல்களின் பத்து அங்கங்களை குறிக்கும் பாடல் வகை.  

**கருணீகர்** புராணத்தில் காணப்படும் தசாங்கம் அத்ரி மாதவ முனிவரால் கி . மு. ஆறாம் நூற்றாண்டுகளுக்கு முன்னர் இயற்றப்பட்டது. கி. பி. இரண்டாம் நூற்றாண்டில் பாரிசநாதரால் சமஸ்கிருதம் மற்றும் தமிழில் மொழிபெயர்க்கப்பட்டதாகும். கி. பி. 1909 ஆம் ஆண்டில் திரு. அ. வரதநஞ்சயப்பிள்ளை அவர்களால் மறுபதிப்பு செய்யப்பட்ட கருணீகர் புராணத்தில் பக்கம் 247ல் காணப்படுகிறது. கருணீகர்க்கு உரிய மலை, ஆறு, நாடு, நகர், மாலை, குதிரை,கொடி, யானை, முரசு, கொடி, ஆணை முதலிய பத்து அங்கங்களை பாடலாக குறிப்பிடுகிறது.  

"கனகவரை கங்கை நதி காம்பீலி நாடுசீர் கண்டவோ தனபுரந்தார் வனசமர கதிவாசி வெள்ளானை வளரன்ன மருவுகொடி வேதமுரசந் தினதினமு நீடுசீர்க் கருணீக ராணைத் தசாங்கங் கொடுத்தன்பினாற் றனமதிக மகிழ்வாகி யூகியங் கத்துடன் றணியிற் வாழ்கவென்றார்"  

அதுபோல செங்குந்தர் மரபினர்ககுரிய தசாங்கங்களைக் கூறும் நூல் தசாங்கம் நூலாகும். இந்நூல் *சத்திய சந்தர்* என்பவரால் இயற்றப்பட்டது.  

## உள்ளடக்கம்
இதில் மலை, ஆறு, நாடு, நகர், மாலை, குதிரை, யானை, முரசு, கொடி, செங்கோல் ஆகிய பத்துங் கூறப்படும். இவற்றில் செங்கோல் ஒழிய மற்றைய ஒன்பதும் இரண்டாகக் கூறப்படும் சிறப்பு கவனித்தக்கது. ஒன்று விண்ணரசுக்கும் மற்றொன்று மண்ணரசுக்குமாக அமைக்கப் பெற்றுள்ளன. இதனைச்  

என்னும் அடி நன்கு விளக்கும். ஒவ்வொரு பாட்டுக்கும் ஒவ்வொரு பறவையை முன்னிலைப்படுத்திக் கூறப்படுஞ் சிறப்பு பெற்றுள்ளது.  

- காஞ்சி சிறீ நாகலிங்க முனிவர் எழுதிய செங்குந்தர் பிரபந்தத் திரட்டு, 1926.
# ஊசல் (நூல்)


**ஊசல்**, என்னும் நூல் மயிலை நாதர் என்பவரால் பாடப்பட்டது. இதில் செங்குந்த குலத்தரைப் பெரும்பாலும் மன்னவராகக் கொண்டு பாடப்பட்ட செய்தி விளங்குகிறது.  

## உள்ளடக்கம்
செங்குந்தர் உமாதேவியார் புத்திரர் என்றும், சோழமண்டல முதலிகள் என்று இந்நூல் கூறுகிறது.  


- காஞ்சி சிறீ நாகலிங்க முனிவர் எழுதிய செங்குந்தர் பிரபந்தத் திரட்டு, 1926.
# செங்குந்தர் குலமாட்சி

செங்குந்தர் பிரபந்தத் திரட்டில் உள்ள **செங்குந்தர் குலமாட்சி** என்னும் பகுதி, தி. நா. சபாபதி முதலியார் என்பவரால் தொகுக்கப்பட்டதாகும், இவர் செங்குந்தர் பிரபந்தத் திரட்டு நூல் எழுதக் காரணமாக இருந்தவர்.  

## உள்ளடக்கம்
பலர், பல காலங்களில் இயற்றிய நூல்களில் செங்குந்தர் பற்றி வரும் குறிப்புகளைக் கொண்ட பாடல்களைச் சபாபதி முதலியார், செங்குந்தர் குலமாட்சி என்னும் தலைப்பில் தொகுத்து வழங்கியுள்ளார்.  
என்ற நெறியில் இத்தொகுப்பு அமைந்துள்ளது.  


- காஞ்சி சிறீ நாகலிங்க முனிவர் எழுதிய செங்குந்தர் பிரபந்தத் திரட்டு, 1926.

## குறிப்புகளும் மேற்கோள்களும்
# தேனி. பொன். கணேஷ்



**பொன்கணேஷ்** என்பவர் ஒரு எழுத்தாளர். சென்னையில் உணவகம் ஒன்றை சொந்தமாக நடத்தி வந்த இவர் தமிழில் வெளியாகும் பல அச்சிதழ்களில் துணுக்குகள் (குறுந்தகவல்கள்), கட்டுரைகள் போன்றவற்றை எழுதியிருக்கிறார். ஆன்மிகம் குறித்த செய்திகளை எழுதுவதில் அதிக ஆர்வமுடையவர்.  

## எழுதியுள்ள நூல்கள்
1. மறந்து போகுமா ஆசை முகம் ( 2012)
1. கண்மணி நீ வர காத்திருந்தேன் ( 2014)
1. காதலை தவிர வேறு எதுவும் இல்லை ( 2013)
1. அன்பே அமிதா ( 2011)
# இன்பகவி

**இன்பகவி** (**சேவியர் ஹென்ரிக் லீம்**) என்பவர் ஒரு தமிழ்ப் புலவரும் நாடகவியலாளரும் ஆவார்.  

## இளமைக் காலம்
இன்பகவி, சேவியர் ஹென்ரிக் லீம் திருநெல்வேலி மாவட்டத்தைச் சேர்ந்த மணப்பாறையில் பிறந்தார். இவருடைய பெற்றோர்கள் பரதவர் குலத்தைச் சேர்ந்தவர்கள். தஞ்சாவூரில், இவர் அமைச்சர் தாதூஜியை கவர்ந்தார்.  

இன்பகவி 1835-ம் ஆண்டு காலமானார்.  

## படைப்புகள்
இன்பகவி பல்வேறு நாடகங்களையும், கவிதைகளையும் எழுதியுள்ளார். இவர் கிறித்தவம் மட்டுமின்றி சைவம் மற்றும் வைணவத் துதிப்பாடல்களையும் பாடியுள்ளார்.
# ஆதலினால் காதல் செய்வீர்



**ஆதலினால் காதல் செய்வீர்**, தொடர்கதை சுஜாதாவால் எழுதப்பட்டு குமுதம் இதழில் தொடர்கதையாக வந்தது.  

## கதைக் கரு

ஜோமோ (ஜோலார்ப்பேட்டை மோகன்), அரிஸ் (பூர்ணசந்திர ராவ் உண்மையான பெயர் - அரிஸ்ட்டாட்டில் என்பதின் சுருக்கம் அரிஸ்), கிட்டா (கிருஷ்ணமூர்த்தி) என்கிற மூன்று பிரம்மச்சாரிகள், திருமணமான மாமாவுடன் (பார்ஸாரதி) ஒரே அறையில் தங்கியிருக்கிறார்கள். பார்ஸாரதியின் மனைவி, தமிழ் விரும்பி; வேறு நகரத்தில் வசித்து வருகிறார். கதையின் நாயகன் ஜோமோ, அபிலாஷா என்கிற பெண்ணைச் சந்தித்து காதலாகிறான். கிட்டா காதலித்துக் கல்யாணம் செய்துகொள்ள இருப்பது, கஸ்தூரி என்கிற கர்நாடக காவல்துறையில் வேலை செய்பவரை. அரிசைக் காதலிப்பவள், வீட்டுக்காரியின் மகள் லின்னி. இந்தக் காதல்களில் நேரும் பிணக்குகள், அல்லல்கள், குறுக்கீடுகள், போராட்டங்கள் உள்ளிட்டவைகளை நகைச்சுவையுடன் எழுதியுள்ளார், சுஜாதா.  

## குறிப்புகளும் மேற்கோள்களும்
# ஆதி இலங்கையில் இந்துமதம்

**ஆதி இலங்கையில் இந்துமதம்** என்பது இலங்கையின் வரலாற்றுப் பேராசிரியரும், தொல்பொருள் ஆய்வாளருமான கா. இந்திரபாலா அவர்கள் எழுதிய ஒரு நூலாகும்.  

## நூல் விளக்கம்
இலங்கையில் பௌத்தம் தோன்றி வேரூன்றிப் பரவும் முன்னரே இலங்கை தீவில் சைவ சமயம் நிலைபெற்றிருந்தது என்பதனை விவரித்த எழுதப்பட்ட நூலாகும். இருப்பினும் ஆதி இலங்கையில் வாழ்ந்த சைவ சமயத்தவர், சைவ சமயக் கோயில்கள் பற்றிய இலக்கிய ஆதாரங்கள் பேணப்படாத நிலையில், தொல்பொருள் ஆய்வும் எல்லாவிடங்களிலும் முழுமையாக இதுவரை செய்யபாடாத நிலையில், கிடைக்கப்பெற்ற சான்றுகளை முன்வைத்து மட்டுமே நூல் எழுதப்பட்டுள்ளது என்பதை நூலாசிரியர் குறித்துள்ளார். இருப்பினும் இலங்கையில் சைவ சமயம் நிலைபெற்றிருந்தற்கான காரணிகளையும், அனுராதபுர அரசுகள் தோன்றிய காலம் தொடக்கம் மன்னர்களின் பெயர் வழங்கல் முறைகளை ஆய்வுசெய்து, பாளி மொழியில் செய்யுள் வடிவில் பாடப்பட்ட மகாவம்சம், தீபவம்சம் போன்ற நூல்கள் உட்பட பல செய்யுள்களை மேற்கோள் காட்டியும், கல்வெட்டுகளில் காணப்பட்ட வாசங்களைச் சான்றுகோள்களாக வழங்கியும் நூல் எழுதப்பட்டுள்ளது.  

## வெளியிணைப்பு
- நூலகச் சேமிப்பில் நூல்
# அலரி மாளிகை


**அலரி மாளிகை** (*Temple Trees*, ), அல்லது **பிரதமர் இல்லம்** (*Prime Minister's House*) எனப்படுவது இலங்கைப் பிரதமரின் அதிகாரபூர்வ வதிவிடமாகும். இது கொழும்பில் கொள்ளுப்பிட்டி பகுதியில் அமைந்துள்ளது. ஒரு சில அண்மைய அரசுத்தலைவர்களும் இதனைத் தங்கள் அதிகாரபூர்வ வதிவிடமாக பாவித்து வருகின்றனர். இலங்கையின் தற்போதைய பிரதமர் ரணில் விக்ரமசிங்க இதனை பயன்படுத்தி வருகிறார்.  

## வரலாறு
அலரி மாளிகையின் வரலாறு 19 ஆம் நூற்றாண்டின் தொடக்கத்துடன் ஆரம்பமாகிறது. இதன் உரிமை பல்வேறு முக்கிய பிரித்தானிய நிருவாகிகளிடமிருந்தும் வணிகர்களிடமிருந்தும் கைமாறப்பட்டு வந்திருக்கிறது. 1830-1834 காலப்பகுதியில் இலங்கை கறுவாத் திணைக்களத் தலைவர் சான் வாபியொஃப் என்பவர் இங்கு வசித்து வந்தார். பின்னர் கொழும்பு ஒப்சேர்வர் பத்திரிகையின் முதலாவது ஆசிரியரும், பிரபல வணிகருமான ஜோர்ஜ் வின்டர் என்பவர் இதனை வாங்கினார். பின்னர் 1856 ஆம் ஆண்டில் ஜோன் பிலிப் கிறீன் எனபவருக்கு விற்கப்பட்டது. இந்த ஓரடுக்கு மனையைச் சுற்றி வளர்க்கப்பட்ட கோயில் மரங்கள் எனப்படும் அலரிச் செடிகளைக் கருத்தில் கொண்டு இம்மாளிகைக்கு அவர் *Temple Trees* எனப் பெயரிட்டார்  

இம்மாளிகை பிரித்தானிய அரசாங்கத்தினால் விலைக்கு வாங்கப்பட்டு அன்றைய பிரித்தானிய நிருவாகியின் அதிகாரபூர்வ வதிவிடமாகப் பயன்படுத்தப்பட்டது. 1948 ஆம் ஆண்டில் இலங்கை விடுதலை அடைந்த பின்னர் இது முதலாவது பிரதமர் டி. எசு. சேனநாயக்காவின் வதிவிடமானது. முன்னாள் பிரதமர் சாலமன் பண்டாரநாயக்கா இதனை அதிகாரபூர்வ வைபவங்களுக்கு மட்டும் பயன்படுத்தி வந்தார்.  

1962 ஆம் ஆண்டு சனவரி 27 இல் மேற்கொள்ளப்பட்ட இராணுவப் புரட்சி முயற்சி ஒன்றின் போது அலரி மாளிகையே முதன்மைத் தாக்குதல் மையமாகத் திட்டமிடப்பட்டிருந்தது. இம்முயற்சிக்கு முன்னோடியாக இங்கு நிறுத்தப்பட்டிருந்த இராணுவக் கவச வாகனங்கள் பல முன்னதாகவே அகற்றப்பட்டன. ஆனாலும், புலனாய்வுப் பகுதி, மற்றும் இலங்கைக் கடற்படையினரின் பாதுகாப்பு அலரி மாளிகைக்குக் கொடுக்கப்பட்டது. புரட்சியில் ஈடுபட்ட பல முக்கியத் தலைவர்கள் கைது செய்யப்பட்டு மேலதிக விசாரணைகளுக்கு அலரி மாளிகைக்கு அழைத்து வரப்பட்டனர்.  

1971 ஆம் ஆண்டில் இடம்பெற்ற மக்கள் விடுதலை முன்னணியினரின் கிளர்ச்சியின் போது அன்றைய பிரதமர் சிறிமாவோ பண்டாரநாயக்கா 1971, ஏப்ரல் 4 ஆம் நாள் தனது தனிப்பட்ட வதிவிடத்தில் இருந்து பாதுகாப்புக்காக அவசர அவசரமாக அலரி மாளிகைக்கு அழைத்து வரப்பட்டனர். பல மூத்த அமைச்சர்கள் பலரும் பாதுகாப்புக்காக இங்கு வந்து தங்கியிருந்தனர்.  

1970களில் இருந்து அலரி மாளிகையைச் சுற்றிப் பாதுகாப்பு மையம் அமைக்கப்பட்டது. ஈழப்போரைக் கருதி சுற்றிவரவுள்ள பாதைகள் பல மூடப்பட்டன.
# விகடன் பிரசுரம்


**விகடன் பிரசுரம்**, விகடன் குழுமத்தினால் நடத்தப்படுகின்ற ஒரு பதிப்பகமாகும். 600க்கும் மேற்பட்ட புத்தகங்களை பல்வேறு துறைகளின் கீழ் இந்த பதிப்பகம் வெளியிட்டுள்ளது. விகடன் குழுமத்தினால் நடத்தப்படுகின்ற இதழ்களில் தொடர்களாக வந்து மக்களின் வரவேற்பினை பெற்றவை தனிப் புத்தகங்களாக வெளியிடப்படுகின்றன.  

இணைய வழியிலான புத்தக விற்பனையும் தற்போது விகடன் பிரசுரத்தால் நடத்தப்படுகிறது. இவை தவிர, பணக்கட்டளை அல்லது வங்கி வரைவோலையாகவும் பணம் செலுத்திப் புத்தகங்களைப் பெறும் முறையும் உள்ளது.  

## பிரிவுகள்

### அறிவியல் - ஆய்வு - தொழில்நுட்பம்
மனிதனுக்குள்ளே ஒரு மிருகம், பெண்ணின் மறுபக்கம், தலைமைச் செயலகம் ஆன்லைனில் A to Z, லேப்டாப் A to Z, அச்ச ரேகை.. தீர்வு ரேகை, வருங்காலத் தொழில்நுட்பம், கண்டுபிடித்தது எப்படி? (பாகம் 2)  

### இலக்கியம்‍‍ - இலக்கணம் - பொன்மொழிகள்
எஸ்.ராமகிருஷ்ணன் அவர்களின் தேசாந்திரி, கதாவிலாசம், துணையெழுத்து, கேள்விக்குறி நூல்களும், இலக்கியச் சித்திரங்களும் கொஞ்சம் சினிமாவும், காதல் பால், கம்பனில் ராமன் எத்தனை ராமன் போன்ற நூல்களும் வெளியிடப்பட்டுள்ளன.  

### சட்டம்
தகவல் அறியும் உரிமைச் சட்டம், மோட்டார் வாகனச் சட்டம், தைரியமாக சொத்து வாங்குங்கள், நீங்களும் நுகர்வோரே போன்ற நூல்கள் சட்டம் சம்மந்தமாக வெளியிடப்பட்டுள்ள நூல்களாகும்.  

### ஆன்மிகம்
அவதார புருஷன், மகா சுதர்ஸன வழிபாடு, தட்சிணாமூர்த்தி வழிபாடு, சாக்கிய முனி புத்தர், தமிழ்மறை தந்த பன்னிருவர் என பல ஆன்மீக நூல்கள் விகடன் பிரசுகத்தினால் வெளியிடப்பட்டுள்ளன. சக்தி விகடன் ஆன்மீக இதழில் வெளிவந்து புகழ்பெற்ற ஆன்மீக தொடர்கள் புத்தகங்களாக வெளியிடப்படுகின்றன.  

### ஜோக்ஸ் - கார்ட்டூன்ஸ்
ஸ்ரீதர் கார்ட்டூன்ஸ் (பாகம் 1), மதன் கார்ட்டூன்ஸ் (பாகம் 1), விகடன் ஜோக்ஸ் 2008, ஸ்ரீதர் ஜோக்ஸ், தாணு ஜோக்ஸ், ராஜு ஜோக்ஸ், கோபுலு ஜோக்ஸ் (பாகம் 1), டயலாக்,கோபுலு ஜோக்ஸ் (பாகம் 2) போன்ற நூல்கள் மக்களின் வரவேற்பினை பெற்றவை.  

### சமையல்

கிச்சன் கிளினிக், சாந்தாஸ் சமையல், 30 நாள் 30 ருசி, வெரைட்டி ஃபாஸ்ட் புட் போன்ற நூல்கள் சமையல் கலை சார்ந்து வெளியிடப்பட்டுள்ளன.  

### ஆன்மிக வரலாறு

### தன்னம்பிக்கை - சுயமுன்னேற்றம்

### இல்லறம்

### சுட்டிகளுக்காக

### பெண்களுக்காக

### சமூக, அரசியல் கட்டுரைகள்

### பொது
புகழ்பெற்ற பிரித்தானிக்கா கலைக்களஞ்சியம் தமிழில் விகடன் பிரசுரத்தினரால் வெளியிடப்பட்டது.  

### சினிமா - திரைக்கதை - வசனம் - நாடகம் - இசை

### மொழிபெயர்ப்பு நூல்கள்

## பொன்னியின் செல்வன்
2216 பக்கங்களைக் கொண்ட அமரர் கல்கி எழுதிய பொன்னியின் செல்வன் புதினத்தினை 2012 ஜனவரியில் விகடன் பிரசுரம் வெளியிட்டது. ஓவியர் மணியம் தீட்டிய வண்ண ஓவியங்களுடன் பிரமிப்பான வடிவில் வெளிவந்து புகழ்பெற்றது.
# சுதைச் சிற்பங்கள்


**சுதைச் சிற்பங்கள்** என்பவை சுண்ணாம்பால் உருவாக்கப்பட்ட சிற்பங்கள் ஆகும். மரக் குச்சிகளும் சுண்ணாம்பும் இச்சிற்பங்கள் செய்யப் பயன்படுத்தப்பட்டன. சுதைச் சிற்பங்கள் தமிழகத்தில் பல நூற்றாண்டுகளுக்கு முன்பிருந்தே வழக்கிலிருந்தன.  
பின்னாளில் சுண்ணாம்பிற்குப் பதிலாக சிமெண்ட் பயன்படுத்தப்பட்டது. மரக் குச்சிகளுக்குப் பதிலாக இரும்புக் கம்பிகள் பயன்படுத்தப்பட்டன. முற்காலச் சிற்பங்கள் இன்று காணக் கிடைக்காவிட்டாலும் தமிழ் இலக்கியங்களில் அவை பற்றிய செய்திகள் உள்ளன. பரிபாடலில் மதுரையில் இருந்த மாடம் ஒன்றினையும் அதில் இருந்த சிற்பங்களையும் பற்றியும் விளக்கப்பட்டுள்ளது.  

காவிரிப்பூம்பட்டினத்தில் இருந்த மாளிகைகளில் சுதையினால் செய்யப்பட்ட சிற்ப உருவங்கள் அமைக்கப் பட்டிருந்ததையும், இந்திர விழாவின் போது அந்நகரத்துக்கு வந்த மக்கள் கண்டு களித்ததாகவும் மணிமேகலை கூறுகிறது.  

## காணப்படும் இடங்கள்

தமிழகத்தில் பல கிராமங்களில் சுடுமண் சிற்பங்களும், சுதைச் சிற்பங்களும் செய்து வழிபடப்பட்டன. இன்றும் திருவிழாக் காலங்களில் வழிபடப்படுகின்றன. அய்யனார், மாரியம்மன், காளியம்மன், அங்காளம்மன், முத்தாலம்மன் போன்ற தெய்வங்கள் மற்றும் அவர்களது வாகனங்கள் சுடு மண்ணாலும், சுதையாலும் செய்யப்பட்டன. திருவரங்கம், சமயபுரம், அழகர் கோவில், சீர்காழி, மதுரை கூடல் அழகர் கோயில் ஆகிய கோயில்களில் கருவறை மூலவர் சிற்பம் சுதையால் செய்து வைக்கப்பட்டுள்ளது. விமானத்தின் மேற்பகுதியிலும், கோபுரங்களிலும் சுதைச் சிற்பங்கள் செய்து வைக்கப்பட்டுள்ளன. அவற்றிற்கு வண்ணமும் பூசப்பட்டுள்ளது.  

## இதனையும் காண்க
- சுடுமண் சிற்பங்கள்

## மேற்கோள்களும் குறிப்புகளும்
# ஹாய் மதன் பாகம் 7 (நூல்)



**ஹாய் மதன் - பாகம் 7** விகடன் பிரசுரம் வெளியீடாக வெளியான ஒரு நூலாகும். இது விகடன் குழும வார இதழான ஆனந்த விகடனில் வெளிவந்த கேள்வி பதில் பகுதியின் ஏழாம் பாகமாகும். விகடன் வாகசர்களின் பல்வேறு துறை சார்ந்த கேள்விகளுக்கு கார்டூனிஸ்ட் மற்றும் எழுத்தாளர் மதன் அளித்த சுவையான பதில்களின் தொகுப்பு இது.
# விக்கிப்பீடியா:முதற்பக்கக் கட்டுரைகள்/அக்டோபர் 28, 2012


**மாலைத்தீவுகள்** அல்லது மாலைத்தீவுகள் குடியரசு இந்தியப் பெருங்கடலில் உள்ள பல சிறிய தீவுகளாலான தீவு நாடாகும். இது இந்தியாவின் இலட்சத்தீவுகளுக்கு தெற்கேயும் இலங்கையிலிருந்து சுமார் 700 கிமீ தென்மேற்காகவும் அமைந்துள்ளது. 90,000 ச.கி.மீ பரப்பளவுள்ள இத்தீவின் மக்கள் தொகை 3 இலட்சத்து 13 ஆயிரத்து 920 ஆகும். மொத்தம் 26 பவளத்தீவுகளில் 1,192 தீவுகள் காணப்படுவதோடு இவற்றில் சுமார் 200 இல் மட்டும் மனித குடியேற்றங்கள் காணப்படுகிறன. தீவுகளால் அமைந்த மாலை போல் காணப்படுவதால் தமிழில் மாலைத்தீவுகள் என்றும் சமஸ்கிருத மொழியில் "மாலத்வீப"(தீவுகளின் மாலை)என்றும் குறிப்பிடப்படுகிறது. வேறு சிலரின் கருத்துப்படி இது "மகால்" என்ற அரபு மொழிச் சொல்லின் மரூஉ ஆகும். சோழர்கள் காலம் வரை அவர்களது ஆட்சியில் இருந்த இந்தத் தீவுகள் பின்னர் சிங்களர்கள் ஆட்சிக்குட்பட்டது. 1153இல் இசுலாம் மதம் இங்கு கொண்டுவரப்பட்டது. பின்னர் மாலைத்தீவுகள் 1558 இல் போர்த்துக்கேயரிடமும், 1654 டச்சுக் கிழக்கிந்தியக் கம்பனியிடமும் பின்பு 1887 முதல் பிரித்தானியரிடமும் அடிமைப்பட்டது. 1965ஆம் ஆண்டு மாலைத்தீவுகள் ஐக்கிய இராச்சியத்திடம் இருந்து விடுதலை பெற்றது. 1968 இல் சுல்தான் ஆட்சியில் இருந்து குடியரசாக மாறியது. **மேலும்...**  
---

**ஜார்ஜ் ஜோசப்** கேரளாவைச் சேர்ந்த இந்திய விடுதலைப் போராட்ட வீரர்; வழக்குரைஞர்; 1937-ஆம் ஆண்டு சென்னை சட்டசபைக்கு தேர்ந்தெடுக்கப்பட்டவர்; இதழாசிரியர்; காந்தி, ஜவஹர்லால் நேரு போன்ற தலைவர்களுடன் நேரடித் தொடர்பில் முன்னின்றவர். கேரளத்தில் வைக்கம் ஆலய நுழைவுப் போராட்டத்தில் தன்னை ஈடுபடுத்திக் கொண்ட கிறித்துவர். ஆங்கில அரசு குற்றப் பரம்பரைச் சட்டத்தை செயல்படுத்திய போது, அது தொடர்பாக பலரின் வழக்கைத் தானே முன்வந்து நடத்தி வெற்றி கண்டவர். கேரளாவில் பிறந்தாலும் தமிழகத்தை மையமாகக் கொண்டு தன்னை மிகச்சிறந்த தேசியவாதியாக அடையாளப்படுத்திக் கொண்டவர். 1918ஆம் ஆண்டில் சிதறிக்கிடந்த தொழிலார்களை ஒன்றுதிரட்டி அவர்களுக்காக தொழிற்சங்கம் ஏற்படுத்தினார். 1919ஆம் வருஷத்தில் இராமநாதபுரத்தில் நடந்த மாநாடுக்கு வரவேற்புக் கமிட்டித் தலைவராக இருந்து ஜார்ஜ் ஜோசப் செயல்பட்டார். தொழிலாளர்களின் மீது அதிக அக்கறை கொண்டதால் மதுரை தொழிலாளர் சங்கத்தின் மூலம் கூலி உயர்வு, வேலை நேரக் குறைப்பு ஆகிய போராட்டங்களில் ஈடுபட்டதுடன் பல வழக்கினையும் நடத்தியுள்ளார். **மேலும்...**
# சுட்டெழுத்து

**சுட்டெழுத்து** என்பது ஒரு குறிப்பிட்ட பொருளையோ மனிதரையோ சுட்டிக் காட்டும் பொருளில் வரும் எழுத்தாகும். உயிரெழுத்துகளில் 'அ', 'இ', உ' என்ற மூன்று எழுத்துகளும் சுட்டெழுத்துகள் ஆகும். **அ** என்ற எழுத்து கண் தோன்றாத சேய்மையையும், **இ** என்ற எழுத்து அண்மையையும் **உ** என்ற எழுத்து சேய்மைக்கும், அண்மைக்கும் இடைப்பட்டுக் கண்ணுக்குத் தெரியும் நிலத்தையும் சுட்டுவன. அகரம் பேசுவோனுக்கும் கேட்போனுக்கும் சேய்மையிலுள்ள பொருளையும்; இகரம் பேசுவோனுக்கு அண்மையிலுள்ள பொருளையும்; உகரம் கேட்போனுக்கு அண்மையிலுள்ள பொருளையும் சுட்டுவதே பொதுவான மரபாகும். சுட்டெழுத்துக்கள் அகச்சுட்டு (அவன், இவன், உவன்), புறச்சுட்டு(அம்மனிதன், இம்மனிதன், உம்மனிதன்) என இருவகைப்படும்.  
- சுட்டெழுத்து, வினா எழுத்து என்னும் குறியீடுகள் பொருள் நோக்கு உடையவை.

## "**உ**" என்ற சுட்டெழுத்து.
தற்காலத்தில் **'உ**' என்ற சுட்டெழுத்து தமிழ்நாட்டில் வழக்கில் இல்லை. ஆனால், பழங்காலத்தில் வழக்கில் இருந்தது . அதே வேளை இந்த "உ" சுட்டெழுத்து யாழ்ப்பாணத் தமிழ் பேச்சு வழக்கிலும் எழுத்து வழக்கிலும் தற்போதும் தொடர்ந்து இருப்பது ஒரு தனிச்சிறப்பாகும். 'உ' என்ற சுட்டு பல பொருளில் எடுத்தாளப்பட்டுள்ளது. சேய்மைக்கும் அண்மைக்கும் இடையில் உள்ளவற்றைக் குறிக்க 'உ' என்ற சுட்டெழுத்து பயன்பட்டது. நடுவிலுள்ள பொருள்களையும், உயரத்திலுள்ள பொருள்களையும், பின்பக்கம் உள்ள பொருள்களையும் சுட்ட 'உ' பயன்படும்  

சான்று:  

:உம்பர்- மேலே என்ற பொருள் தரும்.  
:உப்பக்கம் - முதுகுப்பக்கம் என்ற பொருள் தரும்.  
:உதுக்காண் - சற்று தூரத்தில் பார் என்ற பொருள் தரும்.  

## அகச்சுட்டு
ஒருசொல்லின் அகத்தே (உள்ளே) நின்று சுட்டுப்பொருளைத் தருவது **அகச் சுட்டு** எனப்படும்.  

சான்று:  

:**அ**வன், **அ**வள், **அ**வர், **அ**து, **அ**வை  
:**இ**வன், **இ**வள்**, இ**வர்**, இ**து**, இ**வை  
:**உ**து, **உ**வன்.  
அகச்சுட்டுச் சொற்களிலிருந்து சுட்டெழுத்தை நீக்கினால் அச்சொல் பொருள் தராது.  

## புறச்சுட்டு
ஒரு சொல்லின் புறத்தே (வெளியே) நின்று சுட்டுப்பொருளைத் தருவது **புறச்சுட்டு** ஆகும்.  

சான்று:  

: அப்பையன்  
: இவ்வீடு  
: உப்பக்கம்.  
புறச்சுட்டு சொற்கள் பிரித்தாலும் பொருள் தரும். (அ+ பையன், இ+ வீடு, உ+பக்கம்).  

## அண்மைச்சுட்டு
அண்மையில் (அருகில்) உள்ளவற்றைக் குறிக்க உதவும் சுட்டு "அண்மைச் சுட்டு" எனப்படும். **இ** என்ற சுட்டெழுத்து அண்மையைக் குறிக்க உதவுகிறது.  

சான்று:  

:இக்காட்சி  
:இவன்,  
:இவர்,  
:இந்நறுமணம்.  

## சேய்மைச் சுட்டு
சேய்மையில் (தொலைவில்) உள்ளவற்றைச் சுட்டிக் காட்ட உதவும் சுட்டு, *சேய்மைச் சுட்டு* எனப்படும், **அ** என்ற சுட்டெழுத்து தொலைவைக் குறிக்க உதவுகிறது.  

சான்று :  

: அக்கடிதம்,  
: அவன்,  
: அவர்,  
: அம்மலை.  

## சுட்டுத்திரிபு
தற்காலத்தில் அங்கு, இங்கு, அந்த, இந்த போன்ற சொற்கள் சுட்டுப்பொருளை உணர்த்தி பெருவழக்காக நிற்கின்றன. இது "சுட்டுத்திரிபு" எனப்படும்.  

சான்று:  

:அந்தப் பக்கம்  
:இந்த வீடு  

தொல்காப்பியம்- எழுத்ததிகாரம்- நச்சினார்க்கினியம்  

## அடிக்குறிப்பு
# வண்ணநிலவன்


**வண்ணநிலவன்** (*Vanna Nilavan*, பிறப்பு: திசம்பர் 15, 1949) ஒரு தமிழ் எழுத்தாளர் ஆவார். தூத்துக்குடி மாவட்டம், தாதன்குளம் இவரது சொந்த ஊர்.திருநெல்வேலியில் பிறந்த இவரின் இயற்பெயர் **உ. ராமச்சந்திரன்** ஆகும். இவர் பாளையங்கோட்டை, திருநெல்வேலி , ஸ்ரீ வைகுண்டம் ஆகிய ஊர்களில் படித்தார1973-ல் சென்னைக்கு வேலை தேடி வந்தார். கண்ணதாசன்,கணையாழி,புதுவைக்குரல் போன்ற பத்திரிகைகளிலும், 1976-ல் துக்ளக் பத்திரிகையிலும் பின்னர் ‘சுபமங்களா’ பத்திரிகையிலும் ஆசிரியர் குழுவில் சிறிது காலம் வேலை பார்த்தார். தமிழில் குறிப்பிடத்தகுந்த திரைப்படமான ருத்ரையாவின் ‘அவள் அப்படித்தான்’ திரைப்படத்தின் வசனகர்த்தாவாகவும் பணியாற்றியுள்ளார்.  

## குடும்பம்
இவரின் தந்தை உலகநாதபிள்ளை, தாய் இராமலட்சுமி அம்மாள். இவரின் பெற்றோர் இவருக்கு வைத்த இயற்பெயர் **ராமச்சந்திரன்** ஆகும். இவர்களது சொந்த ஊர் திருநெல்வேலி. இவரின் பள்ளிப் பருவத்துக்குப் பிறகு பணி காரணமாகத் தாதன்குளம், திருநெல்வேலி, ஸ்ரீவைகுண்டம், பாளையங்கோட்டை, பாண்டிச்சேரி, சென்னை உட்பட பல ஊர்களில் வண்ணநிலவன் வசித்துள்ளார். இவர் ஏப்ரல் 07, 1977 அன்று சுப்புலட்சுமி என்பவரைத் திருமணம் செய்து கொண்டார். இவர்களுக்கு ஆனந்த் சங்கர் என்ற மகனும் சசி, உமா என்ற இரு மகள்களும் உள்ளனர். தற்போது சென்னை, கோடம்பாக்கத்தில் வசித்து வருகிறார்.  

## படைப்புகள்
இவர் எழுதிய புதினங்கள், சிறுகதைகள், கவிதைகள் போன்றவை நூல்களாக வெளி வந்திருக்கின்றன.  

### நாவல்கள்
1. நேசம் மறப்பதில்லை நெஞ்சம்.
1. கடல்புரத்தில்
1. கம்பா நதி ,
1. ரெயினீஸ் ஐயர் தெரு
1. உள்ளும் புறமும்
1. காலம்
1. எம். எல்

### சிறுகதைத் தொகுதிகள்
1. எஸ்தர்
1. பாம்பும் பிடாரனும்
1. தர்மம்
1. உள்ளும் புறமும்
1. தாமிரவருணிக் கதைகள்
1. வண்ணநிலவன் கதைகள்
1. கரையும் உருவங்கள்

### கவிதைத் தொகுதிகள்
1. மெய்ப்பொருள்
1. காலம்

### பிற படைப்புகள்
- அவள் அப்படித்தான் எனும் திரைப்படத்திற்கான வசனம் எழுதியவர்களுள் ஒருவராகப் பணியாற்றியுள்ளார்.
- இவரது “கடல்புரத்தில்” கதை சென்னைத் தொலைக்காட்சியில் தொடராக வெளியானது.

## விருதுகள்
1. இலக்கியச் சிந்தனை
1. தமிழ் வளர்ச்சி கழக பரிசு
1. ராமகிருஷ்ண ஜெய்தயாள் விருது
1. சாரல் விருது,
1. எஸ். ஆர். வி. பள்ளி விருது,
1. வாலி விருது,
1. ஜெயகாந்தன் விருது,
1. பெரியசாமி தூரன் விருது,
1. கோவை கொடீசியா வாழ்நாள் சாதனையாளர் விருது,
1. கண்ணதாசன் கழக விருது,
1. விளக்கு விருது.
# தினமலர் வாரமலர்



**தினமலர் வாரமலர் இதழ்** தினமலர் நாளிதழின் ஞாயிற்றுக் கிழமையில் இலவச இணைப்பாக வழங்கப்படும் ஒரு இதழாகும்.  

## வாரமலர் பகுதிகள்
- பக்தி கட்டுரை - ஆன்மீக சம்மந்தமான கட்டுரைகள் இடம்பெறுகின்றன.
- தமாசு - வாசகர்களின் நகைச்சுவை துணுக்குகள் பிரசுரமாகும் பகுதி.
- இது உங்கள் இடம் - வாசகர்களின் அனுபவங்களும், அறிவுரைகளும் பிரசுரமாகும் பகுதி.
- அர்ச்சனை - வாசகர்கள் எழுதிய கடிதங்கள்
- பா.கே.ப - அந்துமணி பார்த்தது, கேட்டது, படித்தது என்ற பகுதியில் *அந்துமணி* பார்த்த, படித்த, கேட்ட தகவல்கள்
- அந்துமணி பதில்கள் - வாசகர்களின் கேள்விகளுக்கு அந்துமணி என்ற புனைப்பெயரில் பதில்கள் அளிக்கப்படுகின்றன.
- சினிமா செய்திகள் - துணுக்கு மூட்டை, இதப்படிங்க முதல்ல, அவ்வளோதான் போன்றவை திரைப்படம் சம்மந்தப்பட்ட செய்திகளை வெளியிடுகின்ற பகுதியாகும்.
- அன்புடன் அந்தரங்கம் - வாசகர்களின் கடிதங்களுக்கு ஆலோசனை கூறும் பகுதி.
- திண்ணை - பிரபலங்கள், தலைவர்கள் வாழ்க்கையில் நடந்த சம்பவங்களையும், சுவையான குறிப்புகளையும் நூல்களிலிருந்து தேர்ந்தெடுத்து தருகின்ற பகுதி. *நடுத்தெரு நாராயணன்* என்ற புனைப்பெயரில் இந்த பக்கம் தொகுக்கப்படுகிறது.
- பிற பகுதிகள் - குறுக்கெழுத்துப் போட்டி, கவிதை சோலை, சிறுகதை, ஓரெழுத்தில் ஒளிந்திருப்பது என்ன, பரிசு கதை

## டி.வி.ஆர் நினைவு சிறுகதை போட்டி
தினமலர் நிறுவுனர் டி.வி.ராமசுப்பையர் நினைவாக தினமலர் வாரமலர் வார இதழில் வருடம் தோறும் நடத்தப்படும் சிறுகதை போட்டியாகும். இந்தப் போட்டியில் வாசகர்களின் சிறுகதைகள் தேர்ந்தெடுக்கப்பட்டு பரிசுகள் அளிக்கப்படுகின்றன.
# நகர மண்டபம், கொழும்பு


**நகர மண்டபம், கொழும்பு** (*Town Hall, Colombo*) என்றழைக்கப்படுவது கொழும்பு மாநகர சபையின் தலைமையகமும் கொழும்பு மேயரின் அலுவலகமும் தெரிவு செய்யப்பட்ட நகரசபையின் சந்திப்பு இடமுமாகும். இது விகாரமகாதேவி பூங்காவின் முன்னால் அமைந்துள்ளது.  

அடிக்கல் 1924, மே, 24 அன்று அக்காலத்தில் கொழும்பின் மேயராக இருந்த டி. ரீட் என்பவரால் பதிக்கப்பட்டது, கட்டுமானம் 1927 இல் நிறைவு பெற்றது. இது எஸ்.ஜே. எட்வாட்சு என்பவரால் வடிவமைக்கப்பட்டது. இது ஆரம்பத்தில் மேயரின் அலுவலகம், சபையினர் கூடம், பெரிய விருந்தினர் மண்டபம் தேவைப்படும் நிகழ்வுகளிற்கான இடமாக அமைக்கப்பட்டது. தற்போது நகரசபை நிர்வாக ஊழியர்களின் வதிவிடமாகவுள்ளது. அதன் தோட்டம் பல்வேறு பேரணிகள் மற்றும் இசை நிகழ்ச்சிகள் ஆண்டு முழுதும் நிகழும் இடமாகவுள்ளது.
# குமுதம் குழுமம்



**குமுதம் குழுமம்** வார இதழ்கள், பதிப்பகம், இணையம், மின் இதழ்கள் என்று பல்வேறு தளங்களில் இயங்கும் நிறுவனமாகும். குமுதம் பப்ளிகேஷன்ஸ் (பி) லிமிடெட் நிறுவனம் எஸ். ஏ. பி அவர்களால் தொடங்கப்பட்டது.  

## குமுதம் குழும இதழ்கள்

- குமுதம்
- குமுதம் ரிப்போட்டர்
- குமுதம் ஜோதிடம்
- குமுதம் பக்தி ஸ்பெஷல்
- குமுதம் சிநேகிதி
- குமுதம் ஹெல்த் ஸ்பெஷல்
- குமுதம் தீராநதி
- மாலைமதி
- கல்கண்டு

## இணையத்தில்
### டாட்காம்
குமுதம் டாட் காமில் கார்ட்டூன்கள், புகைப்படங்களின் கேலரி, விளையாட்டு, செய்திகள், ஜோதிடம் போன்றவை இடம்பெறுகின்றன.  

### குமுதம் வெப் டிவி
செய்திகள், அரசியல், குமுதம் பைனான்ஸ், திரைப்படம், பக்தி&இசை, ஆரோக்கியம் & மகளிர்பக்கம், பொழுதுபோக்கு, திரைப்பட முன்னோட்டம் போன்றவை குமுதம் வெப் டிவியில் இடம்பெறுகின்றன.
# குமுதம் ரிப்போர்ட்டர் (இதழ்)



**குமுதம் ரிப்போட்டர்**, குமுதம் பப்ளிக்கேஷன் நிறுவனத்தினரால் வெளியிடப்படும் புலனாய்வு இதழாகும்.  

அரசியல், திரைப்படம், சமூகத்தில் நடக்கும் சம்பவங்கள், உலக செய்திகள் இவ்விதழில் முக்கிய இடம் பெறுகின்றன.  

## முக்கிய நபர்கள்
- நிறுவிய ஆசிரியர் - எஸ்.ஏ.பி
- நிறுவிய பதிப்பாளர் - பி.வி.பார்த்தசாரதி
- அச்சிட்டு வெளியிடுபவர் - பா.வரதராசன்
- குழும ஆசிரியர் - க.கோசல்ராம்
- உதவி ஆசிரியர்- எஸ்.சுப்பிரமணியம்
- செய்தி ஆசிரியர் - ஜான் வில்கின்ஸ்
- பொறுப்பாசிரியர் - சேஷையா ரவி
- உதவி பொறுப்பாசிரியர் - பி. எம். கதிர்

## இதழில்

ஆன்லைன் ஆப்பு, அரசியல் கட்சிகள், நபர்கள், அமைச்சர்கள் பற்றிய செய்திகள், முக்கிய சம்பங்களைப் பற்றி பிரத்தியேக கட்டுரை போன்றவை இடம் பெறுகின்றன.
# முத்து (திரைப்படம்)



***முத்து*** (*Muthu*) 1995-ம் ஆண்டு தமிழில் வெளிந்த திரைப்படமாகும். இத்திரைப்படத்தை கே. எஸ். ரவிக்குமார் இயக்க, ரஜினிகாந்த், மீனா, ரகுவரன், சரத் பாபு, ராதாரவி, செந்தில் மற்றும் வடிவேலு நடிப்பில் வெளிவந்தது. இத்திரைப்படத்திற்கு ஏ. ஆர். ரகுமான் இசையமைத்திருந்தார். இது மலையாளத் திரைப்படம், *தேன்மாவின் கொம்பது* (1994) என்பதின் மறுஆக்கம் என்று கூறப்படுகிறது.  

இத்திரைப்படம் தெலுங்கிலும் இதே பெயரில் வெளியானது மற்றும் மனோ தெலுங்கு பதிப்பில் ரஜினிக்கு குரல் கொடுத்தார் . இத்திரைப்படம் சப்பானிய மொழியில் *முத்து ஓடூரு மகாராஜா* (ムトゥ 踊るマハラジャ) அதவாது முத்து - ஆடும் அரசர் என்ற பெயரில் வெளியாகி மிகவும் பிரபலமானது. இத்திரைப்படம் இந்தியில் *முத்து மகாராஜா* என்ற பெயரில் மொழிபெயர்ப்பு செய்யப்பட்டு வெளியானது.  

## நடித்துள்ளவர்கள்
- ரஜினிகாந்த் - முத்து மற்றும் முத்துவின் தந்தை(ஜமீன்தார்)இரட்டைவேடம்
- மீனா - ரங்கநாயகி
- ரகுவரன் - ஜமீன்தாரின் தம்பியாக
- சரத் பாபு - ரகுவரனின் மகனாக, ஜமீன்தார் மலயசிம்மன்
- ராதாரவி - அம்பரத்தார், ஜமீன்தாரின் மாமா
- செந்தில் - தேனப்பன்
- வடிவேலு - வளையபதி மற்றும் பலர்

## வரவேற்பு
*முத்து*, ஜப்பானிய மொழியில் வெளியான முதல் இந்தியத் திரைப்படம்.) நல்ல வரவேற்பையும் பெற்றது. இந்திய பிரதமர் மன்மோகன் சிங் இத்திரைப்படத்தைப் பற்றி 2006-ம் ஆண்டு திசம்பர் 14-ம் நாள் ஜப்பானில் நடைபெற்ற விழாவொன்றில் குறிப்பிட்டுள்ளார்.  

இத்திரைப்படம், நல்ல வரவேற்பு பெற்றது, இது வெற்றித்திரைப்படமாக அதிகாரப்பூர்வமாக அறிவிக்கப்பட்டது.  

## பாடல்கள்

| # | பாடல் | பாடியவர்(கள்) |
| --- | --- | --- |
| 1 | "குலுவாயில்லே" | உதித் நாராயண், சித்ரா, கல்யாணி மேனன் |
| 2 | "தில்லானா தில்லானா" | மனோ, சுஜாதா மோகன் |
| 3 | "ஒருவன் ஒருவன்" | எஸ். பி. பாலசுப்ரமணியம் |
| 4 | "கொக்கு சைவ கொக்கு" | எஸ். பி. பாலசுப்ரமணியம், தேனி குஞ்சரம்மாள், ஃபெபி மணி, கங்கா |
| 5 | "விடுகதையா" | ஹரிஹரன் |
| 6 | "பின்னணி இசை" | } |

## விருதுகள்
;வென்றவை  
- ரஜினிகாந்த் - 1996-ம் ஆண்டின் சிறந்த நடிகருக்கான தமிழக அரசு திரைப்பட விருதுகள்

;  
;பரிந்துரைக்கப்பட்டவை  
;ரஜினிகாந்த் - 1996-ம் ஆண்டு சிறந்த நடிகருக்கான பிலிம்பேர் விருது
# அம்ப்போரா மதுச்சாடி



**அம்ப்போரா மதுச்சாடி** என்பது யவனர்களால் (கிரேக்கர், ரோமானியர்) செய்யப்பட்ட மதுச்சாடிகளாகும். இவை புதிய கற்காலம் முதலே கிரேக்கர்களால் தயாரிக்கப்பட்டன. இவை தமிழகத்தில் இரவிமங்கலம் போன்ற இடங்களில் காணப்படுவதால் இவற்றின் மூலம் யவனர் மற்றும் தமிழருக்குமான தொடர்புகளை அறிய முடியும்.  

## அம்போராவில் தமிழ் பிராமி
இச்சாடிகள் கி.மு. ஏழாம் நூற்றாண்டிலேயே கிரேக்கர்களால் தயாரிக்கப்பட்டாலும் கி.பி. முதலாம் நூற்றாண்டு இவற்றில் தமிழ் பிராமி எழுத்துக்கள் பொறிக்கப்பட்டு அவற்றில் தென்னிந்திய பாசி மணிகளும் பொறிக்கப்பட்டு புழக்கத்தில் இருந்தன. தமிழ் பிராமி எழுத்து பொறித்த அம்போரா சாடி ஒன்றின் பகுதி *ணாந்தை கீரன்* என்ற பெயருடன் ஓமான் நாட்டில் காணப்படுவது கி.பி. முதலாம் நூற்றாண்டில் அப்பகுதியில் தமிழரின் வணிகச் செல்வாக்கு பரவியதை காட்டுகிறது.  

## மேற்கோள்களும் குறிப்புகளும்
# பாண்டியர் குடிப்பெயர்கள்

சேரர்களுக்கும், சோழர்களுக்கும் பல குடிப்பெயர்கள் இருந்தது போலவே பாண்டியர்களுக்கும் பல குடிப்பெயர்கள் இருந்தன.  

அவற்றுள் பாண்டியன் என்பது பொதுப்பெயர்.  

செழியன், வழுதி, மாறன், பஞ்சவன், கவுரியர், தென்னவன்,துவசர், தென்னர் ஆகியன சங்ககாலத்திலேயே வழங்கப்பட்ட பெயர்கள்.  

சடையவர்மன், மாறவர்மன் என்னும் அடைமொழிகளைப் பிற்காலப் பாண்டியர் வரலாற்றில் காணமுடிகிறது.  

இந்தக் குடிப்பெயர் அடைமொழிகளுடன் குறிப்பிடப்படும் பாண்டிய மன்னர்கள் சிலரும் காணப்படுகின்றனர். இவர்களது பெயர்கள் எந்த மன்னனைக் குறிக்கின்றன என ஒப்பிட்டுப் பார்க்க வேண்டியவை.
# விக்கிப்பீடியா:தானியங்கிக் கட்டுரையாக்கம் - ஐக்கிய அமெரிக்க, கனடியப் பழங்குடிகள்


## திட்டத் தகவல்கள்
- கட்டுரைகள் எண்ணிக்கை: ~100-150
- திட்டப் பங்களிப்பாளர்கள்: --Natkeeran (பேச்சு) 22:19, 28 அக்டோபர் 2012 (UTC)
- திட்ட நிலை: தரவுச் சேகரிப்பு
- திட்டக் காலம்: 2012 நவம்பர்

## தரவுகள் அட்டவணை
- ஆங்கிலப் பெயர்
- தமிழ்ப் பெயர்
- இடம்
- மொழி
- மக்கள் தொகை
- மக்கள் தொகை ஆண்டு
- மேற்கோள்1
- உரிமை-இழப்பு-இறுதி-ஆண்டு
- மேற்கோள்2
- இருப்பிடம்
- இருப்பிட ஆட்சி வகை

## மாதிரி உரை
} (}) என்போர் } பூர்வீகமாகக் கொண்ட, } பேசும் பழங்குடி மக்கள் ஆவர். } கணக்கின் படி இவர்களின் மக்கள் தொகை சுமார் } ஆகும்.} இவர்கள் } இல் ஐக்கிய அமெரிக்க அரசின் முழுக் கட்டுப்பாட்டுக்குள் கொண்டு வரப்பட்டார்கள்.} இன்று இவர்கள் பெரும்பாலும் } என்ற } வாழ்கிறார்கள்.  

## மாதிரிக் கட்டுரை
- ஆங்கிலப் பெயர்: Navajo people
- தமிழ்ப் பெயர்: நவயோ மக்கள்
- இடம்: தென்மேற்கு ஐக்கிய அமெரிக்காவைப்
- மொழி: நவயோ மொழி
- மக்கள் தொகை: 300,048
- மக்கள் தொகை ஆண்டு: 2011
- மேற்கோள்1: <pre></pre>
- உரிமை-இழப்பு-இறுதி-ஆண்டு: 1863
- மேற்கோள்2: <pre></pre>
- இருப்பிடம்: நவயோ நாடு
- இருப்பிட ஆட்சி வகை: தன்னாட்சி நிலப்பகுதி

**நவயோ மக்கள்** (Navajo people) எனப்படுவர்கள் தென்மேற்கு ஐக்கிய அமெரிக்காவைப் பூர்வீகமாகக் கொண்ட, நவயோ மொழி பேசும் பழங்குடி மக்கள் ஆவர். 2011 கணக்கின் படி இவர்களின் மக்கள் தொகை சுமார் 300,048 ஆகும். இவர்கள் 1863 இல் ஐக்கிய அமெரிக்க அரசின் முழுக் கட்டுப்பாட்டுக்குள் கொண்டுவரப்பட்டார்கள். இன்று இவர்கள் நவயோ நாடு என்ற தன்னாட்சி நிலப்பகுதி இல் பெரும்பாலும் வசிக்கிறார்கள்.  

=
# பஞ்சவன் (வானவர்கோன் ஆரம் பூண்டவன்)

வானவர் கோன் என இந்திரனைக் குறிப்பிடுவர். இவன் கழுத்திலிருந்த மாலையைப் **பஞ்சவன்** என்னும் பெயர்கொண்ட பாண்டியன் ஒருவன் பூண்டிருந்தான் என்று பாராட்டப்படுகிறான். இந்திரனை வென்று பெற்றான் எனச் சிலப்பதிகாரம் குறிப்பிடுகிறது. தெய்வமாகிய கண்ணகியை வள்ளைப்பாட்டுப் பாடி வாழ்த்தும் மகளிர் இவ்வாறு வாழ்த்துகின்றனர்.  

இந்திரன் எதற்காகப் இந்தப் பாண்டியனுக்குத் தன் ஆரத்தைக் கொடுத்தான் என்பதையும் சிலப்பதிகாரம் குறிப்பால் உணர்த்துகிறது. பாண்டியன் இந்திரனோடு போரிட்ட போது இந்திரன் தலையிலிருந்த மணிமுடிச் சங்கினை உடைத்தெறிந்தானாம். அதனால் சினம் கொண்ட இந்திரன் தன் கட்டுப்பாட்டில் இருந்த மழை மேகங்களைப் பாண்டியன் நாட்டில் பெய்யாமல் தடுத்துவிட்டானாம். பாண்டியன் மழை பெய்யாமல் தன் நாட்டின்மீது சென்றுகொண்டிருந்த மழைமேகங்களைக் கட்டி இழுத்து தன் நாட்டில் மட்டும் மழை பெய்யும்படிச் செய்தானாம். இதனைக் கண்ட இந்திரன் பாண்டியனுக்குத் தன் ஆரத்தைக் பொடுத்துச் சமாதானம் செய்துகொண்டான் போலும்.  

## அடிக்குறிப்பு
# வள்ளைப்பாட்டு

மகளிர் நெல் முதலான தானியங்களைக் குற்றுவர். அப்போது அவர்களது வளையல்கள் குலுங்கும். ஒருவர் இரு கைகளும் மாறி மாறி வர உலக்கைமூச்சு போடும்போதும், இருவர் சேர்ந்து, இருவரது நான்கு கைகளாலும் உலக்கைமூச்சுப் போடும்போதும் வளையல் பண்ணிசை பிறக்கும். இதற்கு **வள்ளை** என்று பெயர். இப்படிக் குற்றும்போது பாடலும் பாடுவர். இதற்கு **வள்ளைப்பாட்டு** என்று பெயர்.  

## கலித்தொகை வள்ளைப்பாட்டு
தினையைச் சந்தன மர உரலில் போட்டு யானைத் தந்த உலக்கையால் குற்றும் மகளிர் பாடிக்கொண்டே குற்றுகின்றனர். குற்றுவோர் தலைவியும் தோழியும். திருமணம் செய்துகொள்ளாமல் காலம் கடத்தும் தலைவன் இயல்பினைப் பழித்துத் தலைவி பாடுகிறாள். அந்த இயல்பில் பொருள் இருப்பதாகத் தோழி பாடுகிறாள். இருவரும் மாறி மாறிப் பாடுகின்றனர். ஓர் எடுத்துக்காட்டு  

தலைவி இயற்பழித்துப் பாடியது  
:... தண்தாழ் அருவி அரமகளிர் ஆடுபவே  
:பெண்டிர் நலம் வௌவித் தண் சாரல் தாது உண்ணும்  
:வண்டின் துறப்பான் மலை  
தோழி இயற்படப் பாடியது  
:ஒடுங்கா எழில் வேழம் வீழ் பிடிக்கு உற்ற  
:கடுஞ்சூல் வயாவிற்கு அமர்ந்து நெடுஞ்சினை  
:தீங்கண் கரும்பின் கழை வாங்கும், 'உற்றாரின்  
:நீங்கலம்' என்பான் மலை.  
- குறிப்பு: இந்தப் பாடல்கள் வெண்பாக்கள்.

## சிலப்பதிகார வள்ளைப்பாட்டு
தெய்வமாகிய கண்ணகியை வள்ளைப்பாட்டுப் பாடி வாழ்த்தும் மகளிர் இவ்வாறு வாழ்த்துகின்றனர்.  

<poem>பாடல் சால் முத்தம் பவள உலக்கையால்  
மாட மதுரை மகளிர் குறுவரே  
வானவர்கோன் ஆரம் வயங்கிய தோள் பஞ்சவன்  
மீனக் கொடி பாடும் பாடலே பாடல்  
வேப்பந்தார் நெஞ்சு உணக்கும் பாடலே பாடல் </poem>